
MARWNAD 
AM 
ANN JONES, O'R BUGEI1LYN, 
$WYDD DREFALDWYN, 


Yr hon a ymadawodd â'r byd hwn, Mehefin 17; 1930, 
yn 48 mlwydd oed. 


1 Bzrm yw'r gofid dwys a'r galar, 

Y griddfan a'r och neidio sydd ? 

Beth yw'r hiraeth sy'n cyniwair 
Drwy'n hardaloedd nos a dydd ? 

A ydyw angau annymunol 
A'i weinidogaeth ar y ma's ? 

Wrth fynych dramwy'n mhlith y werin, 
Daeth i ardal Penffordd-lâs. 


2 Brenin dychryniadau ydwyt, 
Mae rhyw arswyd yn dy wedd ; 
Gwnaethost rwyg yn muriau Seion, 
'Teflaist goron gref i'r bedd : 
ANN gariadlon roist i orwedd 
Yn ei hoeraidd wely pridd, 
H yd nes cano'r euraidd udgorn 
Bore'r adgyfodiad ddydd, 


3 Pam na buasit tì, y bradwr, 
Yn taraw rhyw erlidiwr câs, 
Â gadael ANN, oedd mor ddefnyddiol, 
I ryfela ar. y. ma's ? 

Oni fuasai yn fwy cymhwys 
Iti adael iddi fyw, 

Ac it' daro rhyw Herodias 
Sydd yn erlid eglwys Dduw ?» 
































4 Ond ofer myned i'th geryddu, 
Dyna drefn yr arfaeth fawr; 
Rhifedi'r misoedd ddaeth i fynu 
Iâdi aros ar y llawr: 
Roedd ei dyddiau wedi eu rhifo, 
Ac yn pwyso at y nod ; 
Ynfydrwydd oedd ymofyn rhagor, 
'Roedd pen eì thymhor wedi d'od. 


9 Llafurus ydoedd yn ei theulu, 
Yn en cynghori fore a pawn; 
Cerydd dwys a roddai ìddynt 
Am eu beiau'n fynych iawn: 
D'wedai am atgasrwydd pechod, , 
Satan, a'i ddichellion llawn, 
A gogoniant Person lesu, 
Yn nghyda maith rinweddau'r Iawn, 


6 Hynod oedd o elusengar, 
Megis Dorcas yn ei dydd ; 
Cyfranu wnai yn ewyllysgar 
At gynnal gweinidogion ffydd: 
Nid oedd drafferthus, megis Martha, 
Ond boddlon ydoedd, megis Mair; 
A thrwylu o orthrymderau, 
Ymdrechai dd'od i wrando'r gair. 


7 Defnyddiol ydoedd yn yr eglwys, 
Fel rhyw gedrwydden gref; 

Ac yn ngwyneb pob ystormydd, 
Ca'dd nerth ìi bara hyd ei bedd: 

Bu'n sefydlog gyda'r achos, 
Er aml guro gan y gwynt, 

Fel yr ydoedd Ruth yn glynu 
Wrth yr hen Naomi g gynt. 


8 Hardd a GN DN oedd ei rhodiad, 
Tra bu'n teithio'r ddaear gron, 
Mewn erefyddol ymarweddiad, 
Pan oedd yn y fuchedd hon: 
4 gair, i'w thraed yn llusern ydoedd, 
' Ac i'w llwybrau'n llewyrch clir ; 
Sugnai eì chysuron yma 
Pan oedd yn yr anial dir. 


9 Fe'i gwelwyd yma dan y tonau, 
'N wylo'r dagrau lawer pryd, 
Am fod gelynion yn ei chlwyfo, 
Ac yn ei blino yn y byd: 
Fe'i clywyd wedi byny'n tystio 
Ei bod yn teimlo heddwch llawn, 
Yn ngwaed yr Hwn a ga'dd ei hoelio 
Ar ben Calfaria un prydnawn. 


10 Os cafodd droi eì hwyneb yno, 

Cafodd deimlo hyfryd hedd 

Yn ngwyneb brenin dychryniadau, 
Sef angau creulon iawn, a'r bedd, 

Pwy ddichon. dd'weyd nad oedd angylion 
Yn canu'n gyson yn y nef, 

Wrth wel'd ANN yn d 'od i fynu 
O'r dyfnion dônau tua thref? 

11 Mae'm dychymyg im' yn tystio 

Ei bod o fewn Caersalem draw, 

Yn mysg angylion a seraphiaid, 
A'i thelyn euraidd yn ei llaw, 

Yn dechreu syllu a rhyfeddu 
'Tri'ndod o Bersonau'n un, 

Ac yn gweled heddyw'n eglur 
Yr Hwn a gym'rodd natur dyn: 


12 Yn gwel'd y gwyneb boerwyd arno, 

A'r pen fu dan y goron ddrain, 

Ac yn gwel'd yr ystlys santaidd 
Wânwyd gyda'r bicell fain ! 

Dysglaer ydyw'r olwg arnat, 
Os wyt heddyw yn y nef; 

Uchel yw dy sain yn canu 
Haleliwia iddo Ef. 


13 Doed yr Ysbryd i weithredu 
Yn ei theulu ar eì hol, 
Fel na byddo gwas anfuddiol 
Yn eu plith, na morwyn ffol: 
Doed ei phlant a'i phriod hawddgar, 
— A'i pherth'nasau oll o'r bron, 
I godi'r groes a dilyn Iesu 
Tra b'ont ar y ddaear hon. 


14 Llwyddo wnelo'r weinidogaeth, 
A'r athrawiaeth am y groes, 
Sy'n cyhoeddi iachawdwriaeth 
Trwy rinweddau angau loes, 
I dd'od â gweithwyr eto lawer 

I winllan Iesu i lanw ei lle, 

Ac arnynt ddeuparth llawn o'i hysbryd 
Mewn tangnefedd îs y ne'. 


15 Ystyria hyn, ei phriod hawddgar, 
s Fod rhaid i tithau, cyn bo hir, 
Wynebu dyffryn cysgod angau, 
A gado'r dyrys anial dir! 
O llefa beunydd am adnabod 
Hedd a chymod yn y gwa'd, 
Rhag i'th dymhor fyned heibio, 
A'r haf i ddarfod heb leshad. 


IG Chwi, eì phlant, sy'n mlodau'ch dyddiau, 

Meddyliwch chwithau am yr awr; 

Bydd raid ymadael â'ch ffolineb 
Yn ngwyneb tragwyddoldeb mawr ! 

Chwi gawsoch ganddi eich rhybuddio 
I fod yn effro, a gwylio'n hy',— 

Mai byr yw'r tymhor roddwyd ichwi, 
Rhaid llechu yn y ddaear ddâ. 


17 O de'wch i 'mofyn gwell pleserau 
Na gwael deganau dan yr haul; 
Mae mwy o bleser mewn un munud 
Yn hyfryd gwmni Adda'r ail. 
Dywedai ANN, tra yn ei bywyd, 
Mai digon ydoedd cael mwynhau 
Cyfeillach Iesu i'w dyddanu 
Yn ngwyneb culni, poen, a gwae. 


18 Cadarn oedd ei hyder ynddo, 
Pan oedd yma yn y byd; 
Mynych iawn y byddai'n wylo 

Wrth gofio am ei angau drud: 

Ond ni raid ìddi wrth arwyddion 
Heddyw, yn y drydedd nef; 
Nid oes eisiau mo'r elfenau 
I ddangos ei farwolaeth Ef. 


19 Tithau'r eglwys filwriaethus, 
Sydd yma'n tywallt dagrau clir, 
Cei sugn ar dy fronau eto, 
Er bod yn anmhlantadwy'n hir ; 
Fe ddaw'r Proffwyd mewn awdurdod 
I daflu ei fantell ar y wlad, 
Fel y.delo afradloniaid 
Adre'n llu i dŷ eu Tad. 


20 Yn awr dymunaf, wrth ddystewi, 





Am i'r Duw a ddaliodd ANN, 
' Ddal ei phriod a'i pherth'nasau, 
A'u dwyn yn iach o'r byd i'r lân: 
Yr arch gartrefo gyda'r teulu, 
Tra b'ont yma îs y nen, 
Fel y gallont gyd-addoli 
A'r nefol dyrfa byth: Amen. 
THOMAS JAMES, Trefeglwys. 

Cân y Negro bach mewn caethiw«d.. 





1 Az gwir a glywodd Negro tlawd, 
Fod plentyn Cymro iddo'n frawd, 
'Run gwaed a chnawd ein dau ? 
Beth! brawd yn Nghymru deg eì dawn 
Î un sydd gaethwas cyfyng iawn, 
Heb wel'd prydnawn rhyddhau! 


2 Ai gwir a glywodd Negro caeth ? 
Ie, gwir, mi wn.—O Frydain daeth 
Y newydd hynod hyn ;,— 
Fod Ffynon goch C€Calfaria'n llawn 
O bob rhinweddau, fore a nawn, 
I olchi'r Negro'n wŷn. 


3 Ai gwir a glywodd Negro bach, 
Fod modd yn Nghrist i'w wneyd yn iach, 
' ÂEr dyfned yw ei glwy” ? 
Beth ? modd yn nghlwyfau Iesu Grist 
I wneyd yn llon fy enaid trist ! 
Wna'i ddim ond synu mwy ! 


4 Ai gwir fod bendith Nef i'w chael ? 
Ai gwir fod Duw yn rhoddwr hael ? 
le, gwir, 'rwy'n coelio hyn. 
Ond nid oes neb, na nos na dydd, 
I'm tywys at y ffynon sydd 
Yn golchi'r Nêgro'n wŷn. 


& Ai gwir i Iesu ar y groes 
Ddyoddef ing ac angau loes 
Yn nghanol llid a gwawd ?— 

A'i waed yn lli yn lliwio'r lle, 
A'r Tad yn gwgu yn y ne', 
Er mwyn y Negro tlawd ? 


6 Os gwnaed y lloer, y ser, a'r haul, 
Y byd i gyd ar gadarn sail, 
Â braich anfeidrol gre' ; 
Gwnaed mwy na hyn dros Negro tlawd, 
Fe wisgwyd Duw mewn corff o gawd | 
I oddef yn fy lle! | 


7 Os gwelir Negro byth yn lân, 
Fe fydd yn uche iâwn ei gân, 
Heb ofui tra spryd hyn ; 
A'i law, a'i droed, a'i dafod rhydd, 
Yn canu am y ffynon sydd i 
Yn golchi'r Negro'n wŷn. 


8 Os rhwymwyd Iesu un prydnawn,. 
I Negro caeth gael rhyddid llawn, .. 
I oesoedd rif y gwlith, 
Ar faesydd hyfryd nefoedd lon, 
Lle na bydd braw i rwygo'm bron, 
Na fflangell /Massa byth. 


9 Ai gwir yw hyn ?—Ie, gwir i gyd; 
Fe godir Negro bach uwch byd, | 
O'r holl gaethiwed cas ;— 
Uwch lloer, uwch haul, uwch ser y nef ! | 
O, syndod byth !—fe'i clywir eî | 
Yn canmol Duw a'i ras. | 
Glanhafren. ADELPHOS; | 
a | 
| 

